Qala er en hyggelig liten landsby, hvor man møter mennesker som ønsker det beste for deg. Du er fort en del av befolkningen, og har du spørsmål eller trenger hjelp, bidrar den som står ved siden av deg :)
Old Wine Inn er et fantastisk hus som dekker alle behov. Opplevelsen av å stige inn i det forrige århundre i dette huset som er bygget av kun stein - er utrolig! Samtidig finnes alle moderne fasiliteter, og intet mangler. Huset er tom tilrettelagt for småbarnsfamilier med trappegrind og sikkerhet ved jaccuzien.
Man må kunne si at vertskapet går inn med hud og hår for at deres leietagere og gjester skal ha et særdeles behagelig opphold - med alt det innebærer. Ingenting er overlatt til tilfeldighetene - være seg kveldsmat om man ankommer sent, eller henting på fergekaia ved ankomst. Informasjon og kunnskap om øya Gozo deler de gjerne, og lurer man på noe er det bare å ta kontakt underveis.
Verdens søteste mennesker som ønsker at alle skal få oppleve Gozo fra sin beste side! Vi reiser mer enn gjerne tilbake!